Na temelju članka 1., 9.a i 10. Zakona o financiranju javnih potreba u kulturi (“Narodne novine”, broj 47/90 i 27/93 i 38/09), članka 20. **Zakona o tehničkoj kulturi („Narodne Novine“, broj 76/93, 11/99 i 38/09**), članka 32. i 33. Zakona o udrugama (“Narodne novine”, broj 74/14 , 70/17 i 98/19) i članka 37. Statuta Grada Šibenika („Službeni glasnik Grada Šibenika“ broj 2/21 ), Gradsko vijeće Grada Šibenika, na . sjednici od . lipnja 2023. godine, donosi

**O D L U K U**

**o izmjenama i dopunama Programa javnih potreba u kulturi,**

**tehničkoj kulturi i znanosti Grada Šibenika za 2023. godinu**

1. U Programu javnih potreba u kulturi, tehničkoj kulturi i znanosti Grada Šibenika za 2023. godinu ( „Službeni glasnik Grada Šibenika“, broj 12/22 i 1/23), u članku

2. točki 2. iznos: „162.184,00 EUR“ mijenja se u iznos: „297.805,00 EUR“.

U točki 5. pod a) iznos „253.089,00 EUR“ mijenja se u iznos: „54.789,00 EUR“ . U istoj točki dodaje se nova podtočka e) koja glasi: „ e) Neformalne akcije i inicijative mladih 2.000,00 EUR“.

U istoj točki ukupan iznos: „69.811,00 EUR“ mijenja se u iznos:“73.511,00 EUR“.

U točki 6. iznos :“112.150,00 EUR“ mijenja se u iznos:“114.336,00 EUR“.

U točki 7. iznos :“671.605,00 EUR“ mijenja se u iznos:“693.853,00 EUR“.

U točki 8. iznos :“836.444,00 EUR“ mijenja se u iznos:“841.099,00 EUR“.

U točki 9. iznos :“1.449.116,00 EUR“ mijenja se u iznos:“1.317.016,00 EUR“.

U točki 11. iznos :“2.791.951,00 EUR“ mijenja se u iznos:“3.242.031,00 EUR“.

2. U članku 3. iznos: „6.727.928, EUR“ mijenja se u iznos:„7.220.290,00 EUR“.

3. Ova Odluka stupa na snagu dan nakon objave u „Službenom glasniku Grada Šibenika.“

KLASA: 611-09/22-01/02

URBROJ: 2182-1-01/1-23-

Šibenik, lipnja 2023.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1. Službeni glasnik Grada Šibenika

2.Upravni odjel za financije - ovdje

3.Upravni odjel za društvene djelatnosti - ovdje

4. Dokumentacija – ovdje

5. Arhiv – ovdje

**OBRAZLOŽENJE**

Obrazloženja pojedinih pozicija u izmjenama Programa javnih potreba u kulturi, tehničkoj kulturi i znanosti Grada Šibenika dio su obrazloženja u sklopu Izmjena i dopuna Proračuna Grada Šibenika za 2023. godinu, a nastale su na temelju praćenja realizacije programa:

U članku 2.:

* Točka 2. TRADICIONALNI DANI I OBLJETNICE iznos 162.184,00 EUR“ mijenja se u iznos: „297.805,00 EUR

Navedenim programom, prigodnim programima u ustanovama kulture obilježavaju se manifestacije: Noć muzeja, Noć knjige te Međunarodni dan muzeja. Nadalje tradicionalno programom Light is life obilježava se dan kada je grad Šibenik dobio javnu rasvjetu na izmjeničnu struju. U mjesecu rujnu tradicionalno nizom raznih događanja obilježava se Dan grada Šibenika. Navedena stavka se povećava za 135.621,00 EUR zbog prenesenih troškova programa Adventure i dočeka Nove godine iz 2022. godine, te očekivanih troškova produkcije za programe Šibenska noć, Dan grada i ostale prigodne manifestacije.

* točka 5. PROGRAM TEHNIČKE KULTURE I ZNANOSTI: „69.811,00 EUR“ mijenja se u iznos:“73.511,00 EUR“. Predlaže se povećanje stavke u sveukupnom iznosu od 3.700,00 EUR i to :

\*povećanje iznosa od 1.700,00 EUR na aktivnosti pod točku a) Studentske stipendije - u okviru navedene aktivnosti dodaje se konto: 36314 Pomoći dane u inozemstvo i unutar opće države zbog toga što je Grad Šibenik sa Šibensko-kninskom županijom sklopio ugovor o zajedničkom stipendiranju studenata medicinskog područja u akademskoj godini 2022./2023. u navedenom iznosu za 5 studenata. Grad je dužan ukupni iznos uplatiti u Proračun Šibensko-kninske županije;

\*nadalje, povećanje iznosa od 2.000,00 EUR zbog toga što se dodaje nova podtočka e) koja glasi: „ e) Neformalne akcije i inicijative mladih 2.000,00 EUR“.

Grad Šibenik je prepoznao važnost financiranja neformalnih akcija i inicijativa mladih obzirom da se iste ne mogu financirati na godišnjem natječaju za financiranje javnih potreba kroz programe i projekte koji provode formalno osnovane udruge. Taj problem najviše je izražen u ruralnim područjima Grada gdje ne postoji dovoljno stalno aktivnih mladih osoba koje bi osnovale i vodile udrugu u kontinuitetu, ali postoji određeni broj mladih osoba koje bi povremeno organizirale i odradile određene akcije, manje zahtjevne projekte i sl. Sredstva su planirana za provođenje 4 do 5 neformalnih inicijativa u 2023. godini usmjerenih na poboljšanje kvalitete života mladih na području Grada Šibenika s naglaskom na ona područja gdje mladi nisu formalno organizirani u udruge

Ovime se i sveukupan planirani iznos za 2023. godinu od „69.811,00 EUR“ mijenja u iznos:“73.511,00 EUR“.

* točka 6. UDRUGE GRAĐANA iznos od :“112.150,00 EUR“ mijenja se u iznos:“114.336,00 EUR“. Predlaže se povećanje stavke u iznosu od 2.186,00 EUR zbog usklađenja zakonski definirane obveze financiranja djelatnosti Crvenog križa u visini od 0,5% prihoda jedinica lokalne i područne (regionalne) samouprave ostvarenog u prethodnoj godini, koje nije bilo moguće planirati u stvarnom iznosu prilikom planiranja i donošenja Proračuna Grada Šibenika za 2023. godinu, a koji je sastavni dio ove aktivnosti. Sukladno navedenom, u 2023. godini visina ostvarenih sredstava za djelatnost Crvenog križa iznosi 68.874,40 EUR.

- U točki 7. MUZEJ GRADA ŠIBENIKA iznos :“671.605,00 EUR“ mijenja se u iznos:“693.853,00 EUR“. Povećanje od 22.248,00 EUR se odnosi na:

\* U Redovnoj djelatnosti Muzeja ovim izmjenama i dopunama preraspoređena su sredstva planirana na stavci Plaće za redovan rad na način da je navedena stavka smanjena za 6.274 EUR u korist stavke Energija u iznosu od 4.134 EUR i stavke Računalne usluge za 2.140 EUR. Naime, planirano popunjavanje radnog mjesta od siječnja 2023. nije obavljeno te su sredstva koja nisu izvršena raspoređena na stavke na kojima je povećana potrošnja. Nadalje, u okviru programa Zaštita kulturno povijesne baštine dodaje se nova stavka - „Tekući projekt Edukacija u europskim muzejima-ERASMUS+“. Prihodi za navedeni odobreni projekt u iznosu od 1.970,00 EUR naplaćeni su od Agencije za mobilnost i programe Europske unije, a odnose se na obrazovanje odraslih.

* U točki 8. GRADSKA KNJIŽNICA „JURAJ ŠIŽGORIĆ“ ŠIBENIK iznos: “836.444,00 EUR“ mijenja se u iznos:“841.099,00 EUR“.

Predloženim izmjenama i dopunama Financijskog plana predlaže se povećanje rashoda u iznosu od 10.627,00 eura. Opći prihodi i primici povećavanju se za 2.250,00 eura za zamjenu dotrajale i zastarjele audiovizualne opreme u multimedijalnoj dvorani. Pomoći iz državnog proračuna povećavaju se za ukupno 9.693,00 eura, od čega 19,00 eura za ostale rashode za zaposlene i 12.000,00 eura za pilot-projekt otkupa knjiga za narodne knjižnice Ministarstva kulture i medija, a smanjuju se za 500,00 eura za intelektualne i osobne usluge i 500,00 eura za naknade troškova osobama izvan radnog odnosa jer je Ministarstvo kulture i medija odobrilo manja sredstava od zatraženih za program Radionice „Zelene teme u Knjižnici“, te za 1.326,00 eura za uredsku opremu i namještaj jer je Ministarstvo kulture i medija odobrilo manja sredstava od zatraženih za program Nabava računalne opreme. Donacije se povećavaju za 1.715,00 eura, od toga za 650,00 eura za naknade troškova osobama izvan radnog odnosa zbog dobivene, a neplanirane donacije Turističke zajednice grada Šibenika za nagrade pobjednicima natječaja KuŠIn, za 65,00 eura za uređaje, strojeve i opremu za ostale namjene zbog web-kamere koju je donirao Institut za razvoj i inovativnost mladih i za 1.000,00 eura za umjetnička djela zbog slike Tribunjski most, koju je donirao Neven Zoričić.

Prihodi za posebne namjene ukupno se povećavaju za 263,00 eura. Planirano je iz ostvarenog viška financirati rashode za usluge tekućeg i investicijskog održavanja zbog potrebe redovitog održavanja Knjižnice, a kako je ostvaren manji prihod od planiranog, smanjuju se navedeni rashodi iz izvora viška za 2.737,00 eura, a povećavaju za 3.000,00 eura iz prihoda tekuće godine.

Ostali i vlastiti prihodi ukupno se smanjuju za 375,00 eura. Planirano je iz ostvarenog viška financirati rashode za usluge tekućeg i investicijskog održavanja zbog potrebe redovitog održavanja Knjižnice, a kako je ostvaren manji prihod od planiranog, smanjuju se navedeni rashodi iz izvora viška za 1.875,00 eura, a povećavaju za 1.500,00 eura iz prihoda tekuće godine. Knjižnica neće realizirati program Okrugli stol o Petru Guberini jer Ministarstvo kulture i medija nije odobrilo sredstva zatražena za njega.

* U točki 9. HRVATSKO NARODNO KAZALIŠTE U ŠIBENIKU iznos :“1.449.116,00 EUR“ mijenja se u iznos:“1.317.016,00 EUR“.

U sklopu Programa kulture predloženim izmjenama smanjuje se sredstva u iznosu od 66.800,00 EUR iz državnog proračuna, a u visini potpisanog ugovora za nabavu nefinancijske imovine, te se vrši preraspodjela sredstava osnivača s drugih programa zbog izmjena u produkcijskim planovima. U sklopu Kazališnih programa u 2023. g. predloženim izmjenama smanjuje se sredstva u iznosu od 50.900,00 EUR jer su se planirale četiri premijere vlastite produkcije te gostovanja u pretplati A, pretplati B i slobodnoj prodaji, a izmjene su uvjetovane promjenom produkcijskih planova zbog izmjene termina početka energetske obnove kazališta. U okviru Glazbeno-scenskog programa planirana sredstva se povećavaju za 4.700,00 EUR I namijenjena su organizaciji koncerata klasične glazbe i glazbeno-scenskog programa Arsenov feral., a izmjene se predlažu zbog realizacije novog glazbenog događaja koji će biti održan na početku sezone 2023./2024. Nadalje u programu Međunarodnog dječjeg festivala iznos se smanjuje za 19.100,00 EUR, A promjene se predlažu radi usklade s prijavljenim programskim planom, te zbog promjena vlastitih i namjenskih prihoda.

* U točki 11. TVRĐAVA KULTURE ŠIBENIK iznos :“2.791.951,00 EUR“ mijenja se u iznos:“3.242.031,00 EUR“.

Ustanova je planirala rashode u iznosu 2.791.951,00 EUR za 2023. godinu, a, Izmjenama i dopunama Proračuna za 2023. godinu predlaže se povećanje za 450.080,00 EUR tj. na iznos od 3.242.031,00 EUR kako slijedi:

- na poziciji Redovna djelatnost za 156.080,00 EUR na ime ostvarenih prihoda iz donacija trgovačkog društva WPD (Vjetroelektrana Trtar-Krtolin) za financiranje redovnih aktivnosti Tvrđave kulture: jačanja kulturnih kapaciteta kroz održavanje kultrunih programa te upravljanje fortifikacijskim sustavom Grada Šibenika ( Izvor 31- Donacije).

- 6.080,00 EUR na Izvoru 21 (Pomoći iz proračuna); apliciranjem na natječaje Ministarstva Kulture sufinancirano je sudjelovanje na kongresima opisanima kroz pokazatelj rezultata poviše te su odobrena sredstva za financiranje izdavanja Monografije ''Čuje se zasun''.

- 294.000 EUR iz EU projekta Fortitude obzirom da je transfer sredstava partnerima na projektu za peto izvještajno razdoblje prolongiran na početak 2023., obzirom na realizaciju predstojećeg prijenosa za finalni, šesti zahtjev za nadoknadu sredstava (Izvor 26).

Obzirom da su ostvarena značajnija sredstva na Izvorima 31 i 21 koja će se namjenski trošiti kako je i navedeno, unutar Izvora 445 značajnije se alociraju sredstva na 3238- Računalne usluge te 412- Ulaganja u ostala prava, odnosno rashode za zaposlene kako bi Ustanova mogla provesti planirana ulaganja u svrhu oplemenjivanja sadržaja i sigurnosti posjetitelja, kvalitetnog i odgovornog upravljanja portfeljem pridruživanjem Centra koralja Zlarin, te u konačnici digitalizacije poslovanja. Radi se o dugotrajnom procesu u kojem se Ustanova priprema za budućnost i izazove koji se stavljaju pred nju.

- U članku 3. sukladno predloženim izmjenama i dopunama Proračuna za 2023. godinu za financiranje javnih potreba u kulturi Grada Šibenika za 2023. godinu ukupan planirani iznos od „6.727.928, EUR“ mijenja se u iznos:„7.220.290,00 EUR“.